আজ সেই সিঙ্গুরের জমিতেই জনসভা, কী বার্তা দেবেন মোদি?

ওয়েবডেস্ক- বঙ্গে শীতের আমেজ উধাও গেছে। এবারে রাজ্যবাসী আসন্ন ভোটের (2026 Assembly Election) উত্তেজনায় ফুটছে। ভোটের দিন যত এগিয়ে আসছে, ততই প্রচারের ধুম বাড়ছে। আজ সেই সিঙ্গুরের সভা করবেন প্রধানমন্ত্রী নরেন্দ্র মোদি (Pm Narendra Modi)। এই সিঙ্গুর (Singur) থেকেই মমতা বন্দ্যোপাধ্যায় (Mamata Banerjee) তাঁর ঐতিহাসিক সফর শুরু করেছিলেন। আজ সেই সিঙ্গুরের জমি থেকে রাজ্যবাসীকে বার্তা দেবেন প্রধানমন্ত্রী।

শনিবার মালদা (Malda) থেকে বন্দে ভারত –এর সূচনা এর পর জন সভা থেকে শাসক দলকে ফের একবার উৎখাত করার ডাক দিয়ে বাংলায় ‘মোদি গ্যারান্টি’র প্রতিশ্রুতি দিয়েছেন প্রধানমন্ত্রী। মালদার পরে আজ ফের সিঙ্গুর থেকে কী বার্তা দেন সেইদিকে তাকিয়ে আছে রাজ্যবাসী। রবিবাসরীয় প্রচারে সেজে উঠেছে সিঙ্গুর। বাংলার পালাবদলের আঁতুড়ঘর- সিঙ্গুর থেকে মোদিকে আরও কড়া মেজাজে আক্রমণ শানাতে দেখা যাবে বলেই মনে করছে রাজনৈতিক মহল। গোটা রাজ্যবাসীর নজর আজ সিঙ্গুরের দিকে।

আরও পড়ুন- বন্দে ভারত স্লিপারের উদ্বোধনের মেনুতে কী কী ছিল?

নির্ধারিত কর্মসূচি অনুযায়ী প্রধানমন্ত্রী সিঙ্গুর হেলিপ্যাডে নামবেন ২ টো ৫০ মিনিটে। ৩ টে থেকে শুরু হয়ে ৩০ মিনিট পর্যন্ত চলবে সরকারি অনুষ্ঠান। এর পর ৩.৪৫ থেকে ৪.৩০ মিনিট পর্যন্ত চলবে জনসভা। তার পরেই কলকাতার উদ্দেশ্যে রওনা দেবেন প্রধানমন্ত্রী।

টাটাদের সেই ফেলে জমিতেই আজ সভা রয়েছে প্রধানমন্ত্রী। সিংহরভেরি মৌজায় ১৯ নম্বর জাতীয় সড়কের পাশে টাটা গোষ্ঠী পরিত্যক্ত ন্যানো কারখানার জমিতেই বেছে নেওয়া হয়েছে মোদির সভার জন্য। নির্বাচনের আগেই এই জমিতে মোদির সভা রাজনৈতিক কৌশল হিসেবেই দেখতে রাজনৈতিক বিশেষজ্ঞরা।

৩৪ বছরের বাম জমানার অবসান ঘটিয়ে রাজ্যে ক্ষমতায় আসেন মুখ্যমন্ত্রী মমতা বন্দ্যোপাধ্যায়। রাজনৈতিক মহল মনে করছে, সিঙ্গুর নিয়ে আজ রাজ্যবাসীর সেই পুরনো ভাবাবেগ ফুটিয়ে তুলতে পারেন প্রধানমন্ত্রী। কারণ বাংলার সিঙ্গুর থেকে টাটারা চলে গিয়েছিল গুজরাটে। যা মোদির নিজের রাজ্য। ফলে সেটি কৌশলকে নির্বাচনী ঢাল হিসেবে ব্যবহার করতে পারেন প্রধানমন্ত্রী। পুরনো স্মৃতিকে তুলে এনে মমতা বন্দ্যোপাধ্যায়কে আক্রমণ শানাতে পারেন তিনি, এমনটাই মনে করছে রাজনৈতিক মহল।