এবার পুজো কমিটিকে টাকা দেবে বিজেপিও! দায়িত্বে মিঠুন চক্রবর্তী

ওয়েবডেস্ক- বিধানসভা ভোটকে (2026 West Bengal Assemble Election) সামনে রেখে বিজেপি (BJP) এবার পুজো কমিটিদের (Puja Committee) টাকা দেবে। এই টাকা দেবার দায়িত্ব দেওয়া হয়েছে মিঠুন চক্রবর্তীকে (Mithun Chakraborty)। কেন্দ্রীয় পর্যবেক্ষক সুনীল বনশলের (Central Observer Sunil Bansal) নির্দেশে মিঠুন চক্রবর্তী এই দায়িত্ব দেওয়া হয়েছে। ২০২১ বিধানসভা নির্বাচনের সময় বিজেপি দুর্গাপুজো আগে ক্লাব বা পুজো কমিটিগুলোকে টাকা দিয়েছিল। কিন্তু অধিকাংশ ক্লাব সেই টাকা পায়নি।

বহু ক্লাবের অস্বস্তি খুঁজে পাওয়া যায়নি কিন্তু টাকায় তাদের নামে কেউ তুলে নিয়ে গেছে। বিভিন্ন জেলায় এই চিত্র দেখা গেছে। তাই এবার ঠিক হয়েছে, টাকা দেবেন মিঠুন চক্রবর্তী। ক্লাবকে এসে টাকা নিতে হবে। এবং কোন জেলার নেতা টাকা নিতে পারবে না।

ঠিক হয়েছে ৩০ হাজার থেকে ২ লক্ষ পর্যন্ত টাকা দেওয়া হতে পারে। তবে কে কত পাবে তা ঠিক হবে কত মানুষ পুজো দেখছে বা কত মানুষ পুজোর সঙ্গে যুক্ত তার উপরে। সরকারের পাশাপাশি বিজেপিও পুজোকে উৎসাহ দিয়ে ভোট কিনতে একই পথে হাঁটল।

প্রসঙ্গত, ২০২৬ সালের নির্বাচনকে কেন্দ্র করে বাঙালি আবেগকে ধরতে চাইছে বিজেপি। কারণ পদ্ম শিবির বুঝে গেছে বাঙালি আবেগে শান না দিলে বাংলার মানুষের মন জেতা সহজ হবে না। এই এবার দুর্গাপুজোকে সামনে রেখে বিজেপি বাংলার মানুষের কাছাকাছি পৌঁছতে চাইছে। এবার দুর্গাপুরের সভা থেকে মোদির মুখে ‘জয় শ্রীরাম’এর বদলে শোনা গিয়েছিল ‘দুর্গা’ ও ‘কালী’র নাম। সভার আমন্ত্রণপত্রেও ছিল এই দুই দেবীর নাম। বাঙালির কাছে দুর্গাপুজো শুধু পুজো নয়, আবেগের নাম। সেটা ভালো করে বুঝে গেছে পদ্মশিবির।

আরও পড়ুন- হিট ওয়েভে মৃত্যুতে ২ লক্ষ টাকা আর্থিক ক্ষতিপূরণ, ঘোষণা নবান্নের

সাম্প্রতিক সময় বাংলার বাইরে বিশেষত ওড়িশা, মহারাষ্ট্র সহ আরও নানা জায়গায় বাংলায় কথা বললেই নির্যাতন চলছে পরিযায়ী শ্রমিকদের উপর। ফলে এই নির্যাতনকে ঘিরে অনেকটাই ব্যাকফুটে বিজেপি। অপারেশন সিঁদুরকে সামনে রেখে বিজেপি মানুষের মনে যে আবেগকে জাগাতে চেয়েছিল, সেখান থেকে অনেকটাই পিছিয়ে গেছে পদ্ম শিবির। অন্যদিকে বঙ্গ বিজেপির মধ্যে গোষ্ঠীদ্বন্দ্ব থেকে গ্রুপবাজি বেড়েছে। যা কিছুতেই আয়ত্ত্বে আনা যাচ্ছে না। ফলে সব কিছু মিলিয়ে কিছুটা হলেও পদ্ম শিবিরের মধ্যে চিন্তার পারদ। তাই দুর্গাপুজোকে নিজেকে ঘিরে বঙ্গবাসীর মনে জায়গা করে নিতে চাইছে পদ্ম শিবির।

দেখুন আরও খবর-