মালদহ থেকে বাংলায় আসল পরিবর্তনের ডাক মোদির

ওয়েবডেস্ক- ছাব্বিশের বিধানসভা নির্বাচনের (2026 Assembly Election) দামামা বেজে উঠেছে। আজ মালদা থেকে বন্দে ভারত ট্রেনের (Vande Bharart) উদ্বোধনের পর পরই রাজ্য থেকে তৃণমূল সরকারকে (Tmc Government) উৎখাত করার আওয়াজ তুললেন প্রধানমন্ত্রী নরেন্দ্র মোদি (PM Narendra Modi)। সেইসঙ্গে শাসক দলকে নিশানায় মালদহের মাটি থেকে আসল পরিবর্তনের ডাক দিলেন মোদি। বেঁধে দিলেন স্লোগানও। মোদির মুখে নতুন স্লোগান, ‘পাল্টানো দরকার। তাই বিজেপি সরকার’। শাসক দলকে নিশানায় একের পর আক্রমণ শানিয়ে প্রধানমন্ত্রী বলেন, ঘৃণার রাজনীতি যারা করে তাদের হারাতে হবে। তাঁর দাবি, বাংলা লাগোয়া সব কটি রাজ্যে বিজেপির সুশাসন। এবার বাংলায় সুশাসনের সময়। বাংলায় আসল পরিবর্তন দেখতে পাচ্ছি। এবার বাংলায় উন্নয়নের গঙ্গা বইবে। বাংলার এই পবিত্র ভূমিকে প্রণাম।

বাংলায় তৃণমূল সরকারকে ‘নির্দয়ী’ ও ‘নির্মম সরকার’ বলে আখ্যা দিয়ে মোদি বলেন, এই সরকার বাংলার মানুষকে আয়ুষ্মান প্রকল্পের সুবিধা নিতে দেয় না। তাহলে এই সরকারকে বিদায় নেওয়া উচিত কী উচিত নয়? আমি চাই বাংলার মানুষ ‘মুক্তি বিজলী যোজনা পাক’। বাংলার মানুষ সেটা পাওয়ার যোগ্য। কিন্তু কার জন্য তারা এই প্রকল্পের সুবিধা নিতে পারছে না? যারা বাধা দিচ্ছে তাদের হটানো দরকার? আপনার বলুন। কারা সেই প্রকল্প আপনাদের নিতে দিচ্ছে না। মোদি বলেন, বাংলায় কী সুবিধা আছে? বাংলার মালদা, মুর্শিদাবাদ যুবকদের কাজের জন্য বাইরে চলে যেতে হচ্ছে।

আরও পড়ুন- দেশে প্রথম বন্দে ভারত স্লিপার, দেখুন দৌড়নোর প্রথম মুহূর্ত মালদা থেকে

বাংলার সংস্কৃতি রাজনীতির মেরুদণ্ড। মালদার মানুষের উচ্ছ্বাস দেখে তিনি বলেন, আপনাদের উৎসাহ দেখে বুঝছি, বঙ্গে বিজেপির জয় নিশ্চিত। আজ ৬ টা ট্রেন পেয়েছে বাংলা। দেশের প্রথম বন্দে ভারত স্লিপার, বাংলা থেকেই চালু হল। কেরলায় বিজেপি জয় এক সময় অসম্ভব মনে হত। বিজেপি দেশে সুশাসন ও উন্নয়নের মডেল এনেছে। এবার বাংলার থেকে তৃণমূলের রাজনীতি শেষ হবে।