বীরভূমে ফের তৃণমূলের গোষ্ঠীদ্বন্দ্ব, গ্রেফতার ৫

বীরভূম: বীরভূমের দুবরাজপুরে ফের তৃণমূলের গোষ্ঠীদ্বন্দ্ব (TMC clash) প্রকাশ্যে। জখম এক তৃণমূল কর্মী সিউড়ি সুপার স্পেশালিটি হাসপাতালে (Super Speciality Hospital) ভর্তি বলে জানা গিয়েছে। এই ঘটনায় তৃণমূল পঞ্চায়েত সমিতির সদস্যার স্বামী সহ গ্রেফতার ৫ জন। ঘটনায় এলাকায় ব্যপক উত্তেজনা ছড়িয়েছে।

বীরভূমের অশান্তি ঠেকানো যাচ্ছে না কিছুতেই। বারাবার সেই এলাকায় তৃণমূলের গোষ্ঠীদ্বন্দ্ব প্রকাশ্যে আসছে। জানা গিয়েছে, দুবরাজপুর ব্লকের (Dubrajpur Block) লোবা পঞ্চায়েতের ঝিরুল গ্রামে শুক্রবার রাতে সৈয়দ রাসিদুল নামে এক তৃণমূল কর্মীকে মারধরের করা হয়। এই অভিযোগ, দুবরাজপুর পঞ্চায়েত সমিতির সদস্যা সামসুন্নিহার বিবির স্বামী তথা তৃণমূল নেতা তেজামুল মণ্ডল ওরফে গদাই সহ ৯ জনের বিরুদ্ধে। তাঁদের নামে এই অভিযোগ দায়ের করেন গদাইয়ের ভাই সৈয়দ ইব্রাহিম। স্থানীয় সূত্রে খবর, আহত ব্যক্তি বর্তমানে গুরুতর অবস্থায় সিউড়ি সুপার স্পেশালিটি হাসপাতালে চিকিৎসাধীন রয়েছেন।

আরও পড়ুন: হুমায়ুন কবিরকে চরমপত্র দিল তৃণমূলের শৃঙ্খলারক্ষা কমিটি

এই ঘটনায় দুবরাজপুর থানার পুলিশ ৫ জনকে গ্রেফতার করেছে। শনিবার তাদের পেশ করা হয় দুবরাজপুর আদালতে। তাদের বিরূদ্ধে জামিন অযোগ্য ধারায় মামলা রুজু করা হয়েছে বলে পুলিশ সূত্রে খবর। দুবরাজপুর আদালতের বিচারক ধৃতদের জামিন খারিজ করে ধৃতদের ১৪ দিন জেল হেফাজতের নির্দেশ দিয়েছেন বলে জানা গিয়েছে। ২১ মে আদালতে চার্জশিট জমা দেওয়ার নির্দেশ দেওয়া হয়েছে।

দেখুন অন্য খবর